google/wiki40b huggingface dataset:
Sogn hagekoloni

Sogn hagekoloni er en hagekoloni som ligger helt sør i strøket Sogn i Bydel Nordre Aker i Oslo. I vest ligger Vestgrensa studentby og strøket Gaustadbekkdalen, i sør avgrenser Sognsvannsbanen hagekolonien fra strøket Ullevål Hageby, i øst avgrenser Sognsveien og i nord Ring 3 hagekolonien fra resten av Sogn. Hagekolonien ble opprinnelig etablert i 1909 på jordene tvers overfor der Ullevål universitetssykehus i dag er etablert. På grunn av bygging av aldershjem ble hagekolonien flyttet til jordene ved siden av Ullevaal Stadion i 1929, som tidligere var en søppelfylling. Det hindrer ikke at området i dag er en oase i Oslos støyende og travle hverdag.
Hagekolonien har 204 hytter av forskjellig standard. Størrelsen på hyttene varierer, men maks størrelse er 30 m² + bod på 2 m². Størrelsen på parsellene er i gjennomsnitt 300 m². Parsellene leies av Oslo kommune, mens hyttene eies av den enkelte kolonist.  
Parsellene på Sogn er tilknyttet sommervann, men det er ikke tilknyttet kloakknett, bortsett fra hovedhuset som er hagekoloniens forsamlingslokale. Huset leies ut hele året både til kolonister og til andre interesserte. Husets festsal har plass til 80 personer og har alt av dekketøy. Huset har et moderne kjøkken med oppvaskmaskiner.
Det er stor aktivitet i hagen i sesongen (april–oktober). Bl.a. arrangeres det høstmarked hvor kolonistene har laget syltetøy, gelé, saft og masse annet fra hagenes grøde. Markedet er åpen for alle og annonseres på hagens egne internettsider. 
I tillegg arrangeres det bingo, pub-kvelder, barne- og ungdomssamlinger og grillkvelder.
Det er åpen kafé hver søndag i sesongen mellom kl. 13 og 15. Kaféen er åpen for alle. 
Sogn Hagekoloni er tilknyttet Norges Kolonihageforbund og er medlem av Oslo krets av NKHF.
Ski-VM 1985 – 10 kilometer kvinner

Kvinnenes 10 kilometer under Ski-VM 1985 ble holdt den 19. januar 1985 i Seefeld in Tirol, Østerrike. Til tross for at FIS' offisielle resultatliste angir rennet som avviklet i fri teknikk, var teknikk ikke regulert av FIS under Ski-VM 1985. Følgelig benyttet utøverne seg av en tidlig form for skøyteteknikk.
Anette Bøe vant øvelsen foran den regjerende olympiske mesteren Marja-Liisa Kirvesniemi, Finland som ble nummer to og Grete Ingeborg Nykkelmo som fikk bronse. Anne Jahren ble nummer fem, regjerende verdensmester, Berit Aunli ble nummer seks, og Brit Pettersen ble nr 13.
Fylkesvei 4988

Fylkesveg 4988 går mellom Viken og Vihovda i Sveio kommune. Veien er 5,3 km lang.
Frem til 2019 hadde veien betegnelsen Fv8.
Na Hang-demningen

Na Hang-demningen er en demning med et vannkraftverk i elva Da, i Vietnam. Dette anlegget har en totalt installert effekt på 342 MW, ble påbegynt i 2002 og stod ferdig utbygd i 2008. Årsproduksjonen er på 1,20 TWh elektrisk kraft.
Karaoke From Hell

Biografi

Musikeren og gitaristen Anders Odden var i 2006–2007 turnegitarist i bandet Celtic Frost, og på en bytur i Zürich med trommeslageren i bandet endte det med karaoke og klassisk hardrock og heavy metal. Hjemme i Norge satt han sammen et live heavy metal-karaoke band, hvor musikken fremføres av bandet og frivillige kan synge med fra scenen.
Bandet ble kjent via TV-serien Charterfeber på TV3. Bandet har ett spor på samlealbumet Pondus - Flat fuzzpedal som i 2008 kom på førsteplass på VG-lista.
Great Northern Railway (Irland)

Andre forretningsområder

Great Northern Railway begynte med bussdrift i 1929, og kjøpte også opp 9 eksisterende busselskaper. Ved slutten av 1929 hadde GNR 64 busser. I midten av tretti-årene besto selskapets buss-avdeling av omkring 160 busser, og i 1937 leverte Great Northern Works (selskapets eget verksted i Dundalk) de første egenbygde bussene. I 1952 ble de siste bussene bygd av GNR ferdigstilt, og av de totalt 96 GNR-bygde kjøretøyene ble 55 overtatt av Irlands transportmyndighet (CIÉ) da GNR ble oppløst i 1958. 5 av disse bussene er bevart hvorav 2 er utstilt ved National Transport Museum of Ireland i Howth like nord for Dublin.
I 1894 åpnet Great Northern Railway et hotell i byen Bundoran i Donegal på vestkysten. Pr. 2015 er hotellet fortsatt i drift, og heter fremdeles Great Northern Hotel. I 1898 kjøpte GNR Mourne Hotel (bygd i 1876) i Rostrevor i Down. Hotellet ble utvidet og omdøpt Great Northern Hotel, Rostrevor, men ble ødelagt av en brannbombe under urolighetene i Nord-Irland på slutten av 1970-tallet. GNR kjøpte også Woodside Hotel i Rostrevor i 1898. I Warrenpoint kjøpte GNR Beach Hotel og døpte det Great Northern Hotel. Dette ble solgt i 1920-årene og huser i dag sykehjemmet St. Josephs Nursing Home.
Huzhu

Kulturminner

Klosteret Chusang Gompa (pinyin: Quezang si) ble i 2006 oppført på Folkerepublikken Kinas liste over kulturminner.
Universitetssykehus

Et universitetssykehus (universitetsklinikk, universitetshospital) er et sykehus som er tilknyttet et medisinsk fakultet og som deltar i forskning og i klinisk og teoretisk utdannelse av leger og sykepleiere.
Chattanooga Choo Choo

Sun Valley Serenade

«Chattanooga Choo Choo» var med i spillefilmen Høyfjellets sang (Sun Valley Serenade) (1941) med Sonja Henie, John Payne, Glenn Miller and his Orchestra, The Modernaires, Milton Berle og Joan Davis i hovedrollene.
Den ble først fremført av Tex Beneke, Paula Kelly og The Modernaires, så av Dorothy Dandridge til et akrobatisk dansenummer med The Nicholas Brothers.

Plateinnspilling

Sangen ble innspilt 7. mai 1941, for platemerket Bluebird, tilhørende RCA Victor. Innspillingen med Glenn Miller and His Orchestra, RCA Bluebird N-11230-B, ble den første til å bli sertifisert som gullplate 10. februar 1942 for et salg på 1,2 millioner eksemplarer. 
Innspillingen ble opptatt i Grammy Hall of Fame i 1996.

Øystein Sundes instrumentale versjon

Øystein Sunde ga ut en akustisk gitar-basert versjon i september 1981 på musikkalbumet Barkebille boogie. Sunde ga den tittelen «The Cat That Chewed Your New Shoes» som mest sannsynlig er en fonetisk vri på «Chattanooga Choo Choo». Hans gitar er stemt i «G open tuning» (D-G-D-G-H-D).

Andre norske versjoner

Karole og P. E. Pedersen har skrevet norsk tekster. Karoles versjon bærer tittelen «Toget til Sørum». Pedersens versjon heter «Kom og bli med».
Lars Olsen Skjulestad

Politikk

Skjulestad var i en årrekke lokalpolitikker i Austre-Moland. Han satt i herredsstyret fra 1894-1927. I flere perioder fungerte han som ordfører (1901-1904, 1907-1922). Han representerte også partiet Høyre på Stortinget i fire perioder. 1904-06,
1919-21,1922-24 og 1925-27.

Skipper og gårdbruker

Skjulestad mønstret på som sjømann i 1872. Han ble skipper i 1882 og drev langfart. I 1884 ble han han vitne til en stor eksplosjon i havna i Havanna, da han var kaptein på skipet "Landbø". Olsen gikk i land i 1892 for å ta over farsgården, Skjulestad i Austre Moland.

Fylkesrevisor

Skjulstad var også fylkesrevisor i Aust-Agder fra 1902.
San Giorgio Albanese

San Giorgio Albanese (Arbëreshalbansk: Mbuzat) er en by og kommune i provinsen Cosenza i Calabria-regionen i det sørlige Italia.Det er en av de Arbereshe byene i det sørlige Italia. Per 31.12.2015 hadde byen ett innbyggertall på 1432.
Clarence Peacock

Tidlig tjeneste

Peacock tjenestegjorde først i Coldstream Guards. Etter å ha vært ute av militærtjeneste noen år, gikk han i 1936 på nytt inn i den britiske hæren, denne gang i Green Howards. Han var stasjonert i Palestina, der han i desember 1938 utmerket seg da avdelingen hans ble angrepet på vegen mellom Nablus og Tulkarem. For dette ble han tildelt Military Medal.

Andre verdenskrig

Etter Tysklands angrep på Norge i april 1940 ble Peacock sendt til Norge, der han utmerket seg i kampen mot invasjonsstyrkene ved Otta i Gudbrandsdalen 28. april 1940. På bakgrunn av en innstilling som vektla hans mot, tapperhet og tjenestevillighet ble Peacock i norsk statsråd i London 20. mars 1942 tildelt Krigskorset med sverd.
Etter kampene i Norge fortsatt Peacock sin tjeneste gjennom krigen forskjellige steder i verden. I krigens siste dager utmerket Peacok seg 1. mai 1945 igjen i kamp ved byen Buchen i Baden-Württemberg. Han ble for dette belønnet med Distinguished Conduct Medal.

Etter verdenskrigen

Etter verdenskrigen tjenestegjorde han i Malaya, på Kypros og i Hongkong.
Peacock deltok som britiske representant i begravelsen til Haakon VII.
Xbox

Maskinvare

Microsoft bygde Xbox med standardkomponenter, slike som brukes i vanlige PC-er. De fleste andre spillkonsoller bruker spesiallagede komponenter. Ytelsen er bedre enn de to argeste konkurrentene, Sonys PlayStation 2 og Nintendos GameCube.

Modifikasjon

Som andre spillkonsoller inneholder Xbox en kopisperre som blant annet skal hindre at eieren bruker piratkopier av spill i maskinen. Dette er en nokså enkel sperre, som kun er software-basert. Man kan enkelt nok enten sette inn en ny BIOS eller omprogrammere den gamle for å fjerne disse sperrene. Utfordringen ligger i å modifisere firmwaren som ligger i den originale BIOS slik at maskinen vil godta kopierte spill, uten å miste alle funksjonene en umodifisert maskin har.
Det er svært vanlig å installere Xbox Media Center på modifiserte konsoller. Det er også vanlig å skifte ut den originale harddisken med en større, da den kan skiftes ut med en hvilken som helst annen 3,5" IDE-harddisk.
De første modchip-ene til Xbox kom i mai/juni 2002.

TSOP

Ved hjelp av å utnytte en feil man finner i noen kommersielle spill er det mulig å overskrive den originale BIOS med en hacket firmware. Denne metoden kalles populært TSOP flash.
Ulempen med denne løsningen er at du ikke har muligheten til å starte opp maskinen med den originale firmwaren uten å overskrive BIOS igjen.

Modchip

På hovedkortet i en Xbox finner man en såkalt LPC-header. Her kan man enkelt lodde inn en såkalt modchip som inneholder en erstatnings-BIOS. Ofte følger det med et kit for å koble modchip-en til knappene på fremsiden av konsollen, slik at man ved å for eksempel holde på-knappen inne i tre sekunder ved oppstart starter opp den originale BIOS isteden.
I de nyeste versjonene 1.6 og 1.6b er noen av banene som går til LPC-headeren brutt. Man må da gjøre en såkalt «LPC-rebuild» for å kunne installere en modchip. Dette vanskeliggjør installasjonen noe.

Xbox Live

Man kan ikke bruke Xbox Live, altså spille online, med en modifisert Xbox. Du kan imidlertid «slå av» de fleste modchips, men du er da nødt til å ha originalspillet.
Problemet er forøvrig at dersom en bruker bare én gang glemmer å slå av modchip-en når han eller hun skal spille Xbox Live, vil en sperre maskinen fra systemet for alltid. Dette er det heller ingen løsning på per i dag, bortsett fra at man kan omprogrammere maskinen til å gi en annen id-kode til Xbox Live. Denne koden må tas fra en annen maskin, og dette er derfor bare aktuelt om man kjenner en annen som har en Xbox han eller hun ikke bruker på Xbox Live.
Støtte for Xbox Live ble avviklet 15. april 2010.

Lovlighet

Det er i utgangspunktet ikke tillatt å selge et produkt som muliggjør bruk av piratkopiert media i en spillkonsoll.
Noen gjør det likevel, men de fleste produsenter leverer «tomme» modchips, som må omprogrammeres med en ulovlig firmware for å godta piratekopiert materiale.
Ønsketenkning

Ønsketenkning er en tankefeil som er et spesialtifelle av appell til følelser, der man tror eller ikke tror noe fordi man ønsker at det var sant, eller ville like det hvis det var sant. Dette er en vanlig måte å overtale seg selv på. Som tankefeil er det et spesialtilfelle av appell til konsekvens.

Logisk form

X ønsker å tro at P, derfor er P sann.
X ønsker å ikke tro at P, derfor er P usann. 
Feilen ved det er at hva en ønsker å tro eller ikke ønsker å tro, er en irrelevant grunn til å tro at noe er sant eller usant.
Leo Wyatt

første liv

Leo, ble født på 6. mai 1924 til Christopher Wyatt og hans kone i San Francisco, Caifornia. Mens han studerte til å bli lege, møtte han sin første kone Lillian Wyatt og de to giftet seg, men de har ikke noen barn. Leo, til slutt ble en profesjonell i sine medisinske studier og ble en lege i United States Army i andre verdenskrig. Mens der ble Leo god venn med brødrene, Rick og Nathan Lang. Han møtte også Natalie, som også studere til å bli lege. Men Rick og Nathan døde til slutt da Leo gikk tilbake ut i feltet for å hjelpe flere fallene soldater etter at de ble skadet. Han så seg tilbake, forskrekket over å se teltet eksploderer og dreper dem. Leo døde senere samme dag mens han bandasjerte en soldats hode ute i feltet da en granat eksploderte.
En kort stund etter han døde, ble han omringet av De Eldstes Råd som tilbød ham et nytt liv som en whitelighter for å hjelpe folk på en viktigere, overnaturlig skala, og han aksepterte. Når han ble en whitelighter, besøkte han sin nå enke, Lillian, og ga henne den farvel hun trengte for å gå videre.

Tidlig Whitelighter År

På slutten av 60-tallet, ble Leo venn med Penny og Allen Halliwell, besteforeldre til de Charmed Ones, og åpent praktisert magi med dem inne i deres hjem under den amerikanske hippie fasen. Der ble han besøkt av Paige Matthews, den fjerde Halliwell søster, fra år 2004, som ble fraktet til fortiden ved å sette på seg Pennys røde Go-Go Boots som var forhekset til å alltid returnere tilbake til sin eier. Ukjent for ham som hun da var, flørtet han med henne og tilbyr "privattimer" i orbing. Paige, som visste at han senere ville gifte seg med sin søster, aviste han.
Leo kjempet mot darklighter Rennek i flere tiår som drepte flere hvite magi utøvere. Ved å endelig beseire ham (eller som han trodde), ble Leo belønnet ved å bli gjort til whitelighter til de tre søsterheksene som til slutt ville bli de Charmed Ones, de mektigste hekser i verden.
Leo har våket over Halliwell-søstrene siden de var barn, ventet på den tid da deres magi ville være ubundet ved deres Grams 'død. Dager før Penny døde, da den eldste søsteren, Prue, og mellomste søster, Piper, gikk ned Prescott Gate og snakker om Prues forlovelse og Piper tror hun vil aldri finne ekte kjærlighet og er skjebnebestemt til å være alene for alltid, dulter hun uvitende borti Leo, de sier unnskyld til hverandre, og da hun snudde seg rundt, hadde Leo allerede orbet ut.
Tursti

en tursti, eller en turvei, er en opparbeidet trasé for ferdsel til fots eller med sykkel. Bearbeidingen kan variere fra rydding av noe vegetasjon og varding i utmark til en gruslagt eller asfaltert vei i cirka to meters bredde i bynære strøk. Ofte er turstier merket og kan være inntegnet på kart.
I Norge har Den norske Turistforening merket mer en 20 000 kilometer tursti, og de har nærmere 7 000 kilometer merkede vinterruter i Sør-Norge. Disse turstiene fører ofte frem til turisthytter.
Barneskjær

Barneskjær er ei øy i Færder kommune, rett øst for Nesbrygga på Nøtterøy og sør av Fjærholmen på Føynland. Øya har et areal på ca. 39 dekar. Nøtterøy kommune kjøpte øya av Markus O. Korsnes for 200 000 kroner i 1968 til bruk som friareal. Tønsberg og Sem kommuner bidro til kjøpet med 25 000 kroner hver.
Øyas eneste hus ble bygd i 1924. Det stavernsgule huset leies ut for kortere perioder, og Barneskjær er mye besøkt av skoleklasser og organisasjoner. Øya er strømløs, så kjøkkenutstyret drives av gass. Brygga har plass til 4–5 båter.
Det er flere tyskbygde bunkere fra andre verdenskrig på Barneskjær.

Navnet

Et sagn forteller at navnet stammer fra et forlis øst for Nøtterøy der et par omkom mens de var på vei kirken for å gifte seg og døpe et barn. Bruden ble funnet på Brudeskjær, brudgommen Adam på Adamskjær og barnet deres på Barneskjær. Dåpsduken og -lua drev i land på Nøtterøy og er i henhold til sagnet opphavet til navnene Duken og Luen.
Paradisio

Paradisio er en belgisk eurodance musikkgruppe.
Gruppen ble opprettet i 1994 av Patrick Samoy (også kjent som Patrick ClubCarter) og Luc Rigaux (sistnevnte var kun med i gruppen frem til 1998), som var kjent som duoen The Unity Mixers på 90-tallet, da de møtte den spanske sangerinnen Marisa Garcia Asensio (hun var med i gruppen fra 1995 til 1998).
Sommeren 1997 slo de til med sangen «Bailando», som ble en kjempehit verden over, spesielt i Europa. Singelen solgte totalt sett over 5 millioner plater. Den toppet hitlistene i både Norge, Sverige, Danmark, Finland og Italia (i hjemlandet Belgia, ble den på det beste nummer 2). I Frankrike solgte den over 550 000 plater og ble nummer 4. I Sverige solgte den til trippel platina. I Norge var den den inne på VG-lista i tolv uker, og toppet lista i fem av de. Andre kjente sanger av gruppen er blant annet «Un Clima Ideal» (1995), «Bandolero» (1996) og «Vamos a La Discoteca» (1997).
Senere har ikke gruppen hatt nevneverdig suksess da eurodance, som var veldig populært på 1990-tallet, ikke har vært så populært etter tusenårsskiftet.
Andre artister som har vært innom gruppen er Sandra De Gregorio, Morena Esperanza (1999–2001), Maria Del Rio (2001–2003) og Miguel Fernandez (2004–2005).
Den nåværende sangeren i gruppen har siden 2008 vært hispanisk-italienske Shelby Diaz. Hun re-tolket sangen «Bailando» i 2009, med sin egen versjon, «Bailando (Me Dices Adios)». Den har kommet ut i fem forskjellige versjoner.
Pseudophytoecia

Levevis

Larvene lever vanligvis i stammene på storvokste urter.

Utbredelse

Slekten er utbredt i Øst- og Sentral-Afrika.
Verdensrekordhistorikk for 50 km kappgang

Dette er listen over Verdensrekord historikken for 50 km kappgang . Rekordene godkjennes av IAAF.
Edgar Bruun fra Norge hadde rekorden fra 28. juni 1936 til 17. august 1941.

Kommentar

Tiden 3.35.29 av Russlands Denis Nizjegorodov satt i Tsjeboksary den 13. juni, 2004 ble ikke ratifisert av IAAF som verdensrekord fordi ingen EPO-test ble utført etter konkurransen.
INSEAD

Alumni

INSEAD har 46 000 alumni fra 171 stater samt 46 aktive nasjonale alumniforeninger. Helge Lund, administrerende direktør i BG Group; Kristin Skogen Lund, president i Næringslivets Hovedorganisasjon; Birger Magnus, styreleder i NRK, Storebrand ASA og Hafslund ASA; Egil Hogna, konsernsjef i Sapa Group; Siri Hatlen, styreleder i Entra ASA og Sevan Marine ASA; og Rolv Erik Ryssdal, administrerende direktør i Schibsted ASA, er Master of Business Administration (MBA) fra INSEAD. Den norske alumniforeningen har i overkant av 200 medlemmer og ledes av Marius Olsen.
Anastathes

Utseende

Små, lyst rødbrune trebukker. Kroppen er forholdsvis kort og bred.

Utbredelse

Slekten er utbredt i Sørøst-Asia (det sørlige Kina, Thailand, Laos, Vietnam, Malaysia og Java).
Wenling

Wenling (kinesisk: 温岭; pinyin: Wēnlǐng) er et byfylke i provinsen Zhejiang i Folkerepublikken Kina. Det ligger i byprefekturet Taizhou.
Befolkningen var på 1 132 807 innbyggere i 1999.
Jiangxia tidevannskraftstasjon, en av verdens største av sitt slag, ligger i bykommunen.

Kulturminner

Slusebruene over elven Xin He (Xin He zhaqiao qun, 新河闸桥群) – de fire broene Zhongzha 中闸, Cizha 糍闸, Beizha 北闸 og Xialuzha 下卢闸 – ble i 2006 tilføyd på Folkerepublikken Kinas liste over kulturminner.

Jernbane

Høyhastighetsbanen Ningbo–Taizhou–Wenzhou-banen går gjennom området.
Olsenbanden gir seg aldri

Handling

Når Egon Olsen (Arve Opsahl) slippes ut av botsen er ikke Kjell Jensen (Carsten Byhring) der for å ønske han velkommen ut av fengselet. Men Benny Fransen (Sverre Holm) er der. Han forklarer at Kjell ikke fikk lov av Valborg (Aud Schønemann) til å komme. Kjell og Valborg hadde flyttet. Det gamle huset dens ble revet. Så fikk de et ennå finere hus. Men nå skulle de gjøre huset ekstra fint. Siden søstera til Valborg/Olga skulle få barn. Og Kjell skulle få bli gudfar. Men når Egon forklarte Valborg at de ikke skulle stjele. Bare låne, fikk Kjell lov til å være med på planen. Egon delte celle med Brock Larsen. Han forklarte Egon at man kan tjene penger på å eie et firma. Olsenbanden skulle ta over Steen & Strøm. Det nest største norske kjøpesenteret. Men Egon tvilte på at Hallandsen (Ivar Nørve), fra Børsen, skulle gi Olsenbanden Steen & Strøm gratis. Så derfor skal de gi dem et regnskap fra firma, EMCA. Og det regnskapet eide holdningselvskapet, TeamFinans. Så det eneste som var ulovlig i denne saken er å stjele regnskapet.
Planen lykkes. Olsenbanden drar til Børsen. Hallandsen ble imponert. Men når han gikk inn å spurte sjefen sin/Bang-Johannessen (Per Lillo Stenberg). Han ville ha regnskapet, men han ventet at Egon ville ha noe som en napoleonskakefabrikk. Så nå lurte han Olsenbanden til å tro at de skulle gi dem Steen & Strøm snart, men istedenfor la de ned butikken. Men nå skulle Olsenbanden ta hevn.
Bracheocentrus

Utseende

En stor (ca. 40 millimeter), avlang, rødbrun trebukk. Kjevene er noe forlengede. Antennene er omtrent så lange som halve kroppslengden. Pronotum er blankt i midten, kledt med gule hår på sidene, med to kraftige, skarpe pigger på hver side. Dekkvingene er parallellsidige med avrundede "skuldre", uten punktrader eller opphøyde ribber.

Utbredelse

Arten er utbredt i Sentral-Afrika.
Côte-d'Or

Vinområdet:

I departementet ligger vinområdet Côte-d'Or med sine deler Côte de Nuits og Côte de Beaune. Produksjon av verdensberømt rødvin av pinot noir og hvitvin av chardonnay forgår i hjertet av Burgund, Côte-d'Or.

Geografi

Elven Saône renner gjennom departementet. Større byer er ved siden av Dijon Beaune og Montbard. Nord i departementet ligger høydedraget Plateau de Langres som gir opphav til elvene Seine, Marne og Aube.
Associate lecturer

Associate lecturer er en stillingstittel ved universiteter og høyskoler i Storbritannia og andre samveldestater. Det er den laveste stillingen i det akademiske hierarkiet og rangerer under stillingene lecturer (universitetslektor), senior lecturer (førsteamanuensis), reader/associate professor (dosent/professor) og professor (professor). Den tilsvarer omtrent stillingen høgskolelærer i det norske hierarkiet. Stillingen er sammenlignbar med instructor eller lecturer ved amerikanske universiteter, som der er en stilling under assistant professor.
Østre Borgesyssel prosti

Østre Borgesyssel prosti er et tjenestedistrikt i Borg bispedømme i Den norske kirke. Prostiet omfatter kommunene Aremark, Askim, Eidsberg, Marker, Rakkestad, Rømskog og Trøgstad i Østfold fylke. Prosten har sete på Mysen.

Historikk

Ved reskript 22.08.1749 ble Aremark, Askim, Eidsberg, Rakkestad, Rødenes og Trøgstad skilt ut fra Øvre Borgesyssel prosti som Mellem Borgesyssel prosti.
Ved lov av 10.05.1968 om deling av Oslo bispedømme, ble det opprettet et Borg bispedømme bestående av Østfold og Akershus fylker med unntak av Asker og Bærum kommuner. Ved kgl. res. 25.06.1971 med virkning fra 01.01.1973 ble det foretatt endinger i prostiinndelingen i Borg bispedømme. Mellom Borgesyssel prosti fikk navnet endret til Østre Borgesyssel prosti.
Prostier er inndelt i sogn, som igjen er grunnenheten i Den norske kirke.
Henry Schoolcraft

Mississippiekspedisjon

I 1821 var Schoolcraft med som geolog på general Lewis Cass' ekspedisjon til De store sjøer (Great Lakes). Han gjorde topografiske oppmålinger av Michigans nordlige halvøy (Upper Peninsula of Michigan). Hensikten med ekspedisjonen var å finne kilden til elven Mississippi, for å få bestemt hvor den uavklarte grensen mellom USA og Britisk Canada var.